Modify circuit for Erase data W27Exxx ,W27Cxxx, SST27SFxxx

#### ขั้นตอนการ modify ให้บอร์ดสามารถลบ ข้อมูลของ EPROM ของบริษัท Winbond และ SST

1. จะต้องทำการตัดลายวงจรที่เชื่อมระหว่าง ขา 26 ของ ให้ ZIF ซ็อคเก็ต กับไอซี 4015 ขา 12
   ที่อยู่ทางด้านขวาของ ZIF32
2. ทำการเพิ่ม รีซีสเตอร์และไดโอดตามรูป เป็นการถาวรเลย
   จะไม่มีผลกระทบต่อการทำงานของวงจรในการโปรแกรม Chip อื่นแต่อย่างใด
3. เมื่อต้องการจะลบข้อมูลของ EPROM winbond/SST ให้ต่อใดโอดเข้าที่ ที่ขา 1 และ ขา 26 ของ ZIF32
4. ทำการเลือก Vpe เป็น 15 V สำหรับ Winbond ถ้าเป็น Vpe(Vpp) เป็น 12 V สำหรับ SST
5. ต่อบอร์ดเข้ากับ คอมพิวเตอร์แล้วรันโปรแกรม EPROM.exe
   เลือกชิพที่ต้องการที่จะลบข้อมูล และเซ็ตดิพสวิทซ์ด้วย
6. ทำการใส่ชิพเข้ากับ ZIF32 และทำการกดไอคอน ERASE
   โปรแกรมจะทำการลบและตัวตรวจข้อมูลว่าเป็น FF หรือไม่หลังจากลบแล้ว
   ถ้าไม่จะทำการลบอีกถึง 10 ครั้งถ้าไม่สำเร็จจะแจ้งข้อผิดพลาดให้ทราบ
7. เมื่อลบข้อมูลออกหมดแล้ว ให้ถอดแหล่งจ่ายไฟที่ป้อนให้บอร์ดออกก่อน
   แล้วก็เอาไดโอดที่ต่ออยู่ระหว่างขา 1 กับขา 26 ของ ZIF32 ออก
   จากรูปในขั้นตอนที่3
8. เลือก Vpp เป็น 12V จากรูปในขั้นตอนที่ 4 จากนั้นก็ต่อแหล่งจ่ายไฟให้กับ บอร์ดใหม่
   สำหรับ SST สามารถข้ามขั้นตอนนี้ไปได้เพราะเป็น 12 โวลท์อยู่แล้ว
9. ทำการเช็คข้อมูลในชิพอีกครั้งโดยกดไอคอน BLANK test
10. ทำการโหลดข้อมูลที่จะทำการโปรแกรม
11. ทำการโปรแกรม CHIP โดยกดไอคอน Program
12. จบขั้นตอนในการลบข้อมูลเก่าแล้วเขียนข้อมูลใหม่เข้าไป
    ถ้าเป็นชิพใหม่หรือ blank อยู่แล้วก็ไม่ต้องทำตามขั้นตอนเหล่านี้
    ให้ใช้ขั้นตอนการเหมือนการโปรแกรมทั่วไป (EPROM)
13. ในการลบข้อมูลครั้งต่อไปให้เริ่มที่ขั้นตอนที่ 3 ได้เลย